145. löggjafarþing 2015–2016.

Þingskjal 722 — 344. mál.

Svar

mennta- og menningarmálaráðherra við fyrirspurn frá Helga Hrafni Gunnarssyni

um námsráðgjöf fyrir fanga.

Fyrirspurnin hljóðar svo:

Hvernig er því fé varið sem Fjölbrautaskóli Suðurlands fær úthlutað í fjárlögum til að sinna námsráðgjöf í fangelsum? Hvernig sundurliðast það eftir fangelsum og hvert er starfs
hlutfall námsráðgjafa á hverjum stað?

Fjármagni sem Fjölbrautaskóla Suðurlands er úthlutað á fjárlögum til að sinna námsráð
gjöf er notað til þess að fjármagna eina stöðu náms- og starfsráðgjafa sem hefur yfirumsjón með náms- og starfsráðgjöf í öllum fangelsum landsins.

Náms- og starfsráðgjafinn er í 75% starfi hjá Fjölbrautaskóla Suðurlands til þess að sinna fangelsunum að Litla-Hrauni og Sogni. Einnig er ráðgjafinn í 15% starfi hjá Fjölbrautaskóla Snæfellinga til þess að sinna Kvíabryggju og í 10% starfi hjá Verkmenntaskólanum á Akur
eyri til þess að sinna fangelsinu á Akureyri.